
ŠViIESKIMĖS. 


Mūsų sodiečiai jau suprato mokslo reikalingu- 
mą, siunčia savo vaikus į mokyklas. Bet klysta tie, 
kurie mano, kad vien tik mokyklose galima mokslą 
rasti. Mokyklos parodo kelią į mokslą, bet tikras 
mokslas įgijamas skaitymu ir gyvenimo patyrimu, 
Yra žmonių, net ir aukščiausias mokyklas išėjusių, 
bet jei jie nei laikraščių, nei knygų neskaito, tai jie 
iš tikrųjų neturi teisės ir inteligentais vadintis. Ūki- 
ninkai bei darbininkai, kurie skaito daug laikraščių 
ir knygų, nors ir jokių mokyklų nebūtų baigę, turi 
daugiau teisių prie to titulo, negu tie vadinamieji 
inteligentai. Daug buvo ir yra garsių mokslininku ir 
išradėjų, kurie mokyklose visiškai nėra buvę, O sa- 
vo darbais ir išradimais nustebino visą pasaulį. Mū- 
sų ūkinininkams, darbininkams ir mūsų jaunesniems 
inteligentams, liaudies mokytojams, studentams, mo- 
kiniams, labiau reikėtų susirūpinti patiems daugiau 
knygų ir laikraščių skaityti ir raginti tuos, kurie vi- 
siškai nieko neskaito. 

Laikraščiai yra ir mokslo žinių tiekėjai, be to 
laikraštis vaizduoja gyvenimą, o gyvenimas yra svar- 
biausioji mokykla. Ne visi, žinoma, laikraščiai geri. 
Mūsų Vilniaus lietuvių laikraščiai turi daug trūkumų, 
juose eina srovių kova, kuri daugeliui sodiečių visai 
"nepageidaujama ir nesuprantama. Mūsų gyvenimo 
sąlygose laikraščiai turėtų būti bešališki, neturėtų 
jose būti jokios neapykantos ir puolimų prieš kitaip 
manančius lietuvius, taip galės būti tik tuomet ,kuo- 
met tos dvi srovės, kurios pastaruoju laiku smar- 
kiai susikirto nustos griežtai kovojusios. Tuo tarpu 
dar viešpataujančioji srovė nenori pripažinti lygių 
teisių naujai augančiai organizuotai kultūriniai jėgai. 
Pasisavinusi lietuvybės monopolį, priešingos srovės 
atstovus rūpinasi spaudoj ir viešuose susirinkimuose 
apšmeižti, naujos gi augančios jėgos atstovai, nors 
tokių priemonių ir nevartoja, bet savo laikraščiuose 
gyvenimo verčiami yra nušviesti neigiamas viešpa- 
taujančios jėgos savybes, nes be to neįmanomas 
laimėjimas ir lygių teisių igyjimas. Susikirtimas yra 

va turi nutilti. Priešingoj pusėj jau randasi žmonių, 
kurie visuomenės spiriami nebemano jau patys vie- 
ni būti mūsų gyvenimo Iemėjais ir vairuotojais, yra 
pasiryžę nusileisti. Įvykus taikai, nesustos, žinoma, 
visai srovių kova, bet ji bus daug švelnesnė, laikra- 
ščiai daug daugiau vietos galės skirti naudingiems 
straipsniams ir žinioms, rašytojai daugiau energijos 
galės suvartoti kovai su visiems mums priešingoms 
jėgoms. Taigi yra vilties, kad“artimiausioj ateity visi 
mūsų laikraščiai žymiai pagerės, mes savo laikraštį 
taip pat rūpinsimės gerinti, dėti daugiau naudingų 
žinių ir patarimų; padaugėjus gi skaitytojų „skaičiui 
leisime jį dažūiau, arba jį padidinsime. 

Kadangi mūsų laikraščiai yra nebrangūs, dau- 
gelis galėtų išsirašyti po kelius laikraščius. Labai 
naudinga skaityti įvairių pakraipų laikraščius, išski- 
riant, žinoma, tuos, kurie skiriami ne mūsų krašto 
lietuviams bei leidžiami svetimųjų lėšomis. 


Mūsų krašte laikraščių skaitytojų skaičius kas- 
met auga. Tas reiškinys aiškiai rodo mūsų krašto 
lietuvių Kkultūrėjimą. Mokyklos prirengė dirvą lai- 
kraščių skaitymui. Mokyklų reikšmės, žinoma, nega- 
lime neigti, visiems reikia rūpintis jų steigimu, bet 
kadangi vis vien jų pakankamai neturėsime, dar 
didesnį dėmesį turime kreipti į laikraščių platinimą, 
ypač, kad beskaitydami laikraščius gali apsišviesti 
ir tie, kurie yra pramokę skaityti, nors „nėra lankę 
jokių mokyklų. Iš kitų kraštų pavyzdžių aiškiai ma- 
tome, kad visur ten, kur tik yra daugiau laikraščių, 
ten daugiau šviesos, gerovės ir turto. Laikraščių ir 
skaitytojų skaičiumi pirmą vietą užima Švedija, vie- 
nam milijonui žmonių Švedijoj tenka 563 laikraš- 
čiai, Norvegijoj—395, Vokietijoj —248, Olandijoj—-171, 
Danijoj —143, N. Lietuvoj dar tik 53 laikraščiai. Kaip 
matome, daugiausiai laikraščių skaito švedai. Ne- 
nuostabu, kad švedų krašte, kaip pranešė visi lai- 
kraščiai, naikinami jau kalėjimai, nes aukštai paki- 
lus apšvietai ir dorai, visai beveik nebėra jokių 
prasikaltėlių. Laisvės ir to idealo,kurį jau“ pasiekė 
švedai, turime ir mes siekti. i 

Mokytojų suvažiavimui praėjus. 


1929. m. gruodžio 31 d., kaip žinome, įvyko 
Mokytojų Sąjungos narių suvažiavimas. Suvažiavimą 
vedė mokyt. V. Budrevičius ir A. Valaitis; sekreto- 
riavo mokyt.: M. Krinickaitė ir Bagdonas. Narių su- 
važiavo nedaug. Atvyko daugiausiai nauji, tik ką 
pradėję darbą mokytojai ir tie, kurie po tikybos ir 
tautybės priedanga yra tapę kai—kurių, dabar pas 
mus viešpataujančios srovės žmonių, įrankiu. Suva- 
žiavimo pradžioje, sudarant prezidiumą, jau neapsėjo 
be triukšmo, tik šį kartą triukšmadariais buvo ne 
tie, kuriuos mini „Vilniaus Rytojus“. 

Kad mūsų krašto mokytojai yra „Ryto“ 
boti, tai po šio suvažiavimo abejoti, netenka. 

Ko nori nuo mokytojų mūsų „vadai“, tai suva- 
žiavimo pirmininkas savo negudriu elgesiu aiškiai 
parodė. Jis tiesiog sakyte pasakė: „darykite taip, 
kaip aš darau“. 

Buvo skaitomi referatai: mokyt. E. Horodni- 
čiaus „Radijo ir mokykla“; mokyt. A. Valaičio „Ga- 
biųjų kaimo vaikų selekcija“ ir mokyt. P. Tamule- 
vičiūtės „Naujausios mokymo sistemos darbo mo- 
kykloje“ (Daltono mokymo sistema ir Decroly me- 
todas). 

Po referatų diskusijų buvo labai maža. Ir reikia 
stebėtis, kad bergždžiams ginčams administratinę 
suvažiavimo pusę besvarstant, buvo pavesta apie 
valandą, o ten, kur liečia mokytojo profesijos rei- 
kalus—užteko keliolikos minučių. 

Matyt, šio suvažiavimo dalyvių tikslas buvo ne 
profesijos, bet partijos reikalų sustiprinimas. Apie 
tai galima spręsti kad ir iš atmeštos rezoliucijos, 
kurioj buvo pareikšta—kad Mokytojų Sąjunga yra 
profesinė organizacija. Šis suvažiavimas, be abejo, 
Mokytojų Sąjungos likimo nelems; tie žmonės, ku- 
riuos išrinko valdybon, amžinai neliks, tuo labiau, 
kad daugumai jų Mokytojų Sąjungos reikalai kuo— 
mažiausiai rūpi. Keista ir tas, kad valdybon renka- 
mi „Ryto“ valdybos nariai, kurių apetitai Mokyt. 
Sąj. atžvilgiu, senai jau yra žinomi. Bendrai, tenka 
tik pasigailėti, kad del vieno—dviejų nežinia iš kur 
ir kada atbėgusių Don Kichotų, jei dar neteko, tai 
galės tekti nukentėti visai mokytojų organizacijai. 

Vienok, nieko tokio! Yra dar mūsų mokytojų, 
kurie nuo pat Sąjungos įsteigimo budi savo profe- 
sijos reikalų sargyboje ir, reikia tikėtis, visiems tiems, 
kas norėtų nušluoti Sąjungą nuo žemės paviršiaus— 
parodys savo teises. 

Ateity visi mokytojo vardo neverti bačkininkai 
išnyks savaime ir mokytojų gyvenimas įeis į atatin- 
kamas vėžes. 


paža- 


m. 


Krislai ir basliai. 


Priemiesčiuose gyvena dažniausia neturtingieji 
gyventojų sluoksniai, kai kas iš tų gyventojų eina 
į miesto centrą išmaldauti, bet patsai jų gyvenimas 
eina priemięsty. Jei pasitaiko kaimynystėj gyventi 
dviem netaikaus būdo pilietėms, jei kuri pajunta, 
ar įsivaizduoja, kad kada ten jos kaimynė įžeidė jos 
vardą, tai tokių gyventojų kaimynams net įgrysta 
iki gyvo kaulo klausytis jų vienos kita nusiskundi- 
mų ir aimanavimų, o ypač tos, kuri turi- tvirtesnį 
balsą. Tie jų nuolatiniai aimanavimai ir skundėizži- 
noma nieko teigiamo nė joms, nė kaimynams ne- 


duoda, o tik nuodija psichinę priemieščio atmosferą 
ir be to, kaip paprastai, tvankią. 

Pastarųjų dvejų metų Vilniaus lietuvių dviejų 
priešingų visuomenės srovių santykių tonas labai 
panėši į dviejų priemiesčio proletarių barnių stilių. 
Barasi, žinoma, garsiau toji, kuri turi tvirtesnį rik 
smui aparatą, kuri labiau pratus bartis, o abidvi 
kur nuošaliai visuomenės skatiko išmaldauja, nes 
abi turi labai aprėžtus savo balso pajėgingumo iš- 
teklius. 

Jei tos dvi lietuvių visuomenės srovės būtų 
lygios reikšmės, kaip dvi kerštaujančios priemieš- 
čio pilietės, galima būtų praeiti pro jas tylomis ir 
leisti joms bartis, kol grabo lenta jas nutyldys. Bet 
reikšmė tų dviejų visuomenės srovių visai kitokia, 
jos atstovauja visos Rytų Lietuvos lietuvių tautos 
dalies balsą savo spauda, tą balsa nori paskleisti net 
toli už savo įtakos ribų, neveizint ar jis kam įdo- 
mus ar ne. 

Kiek nuošaliau nuo tų barnių stovintiems, o 
ypač šio krašto lietuviškajam kaimui tos lietuvių ne- 
va tautinės spaudos barnys įgriso, nusibodo ir 
gresia pavojus, kad tas kaimas gali liauti įdomautis 
visais lietuvių tautos reikalais, nes argi malonu klau- 
sytis barnių. O tai būtų be abejo, žalinga lietuvių 
tautiniam reikalui šiame krašte. 

Mūsų gi Vilniaus lietuvių priešingos srovės, ži- 
noma daugiau toji, kur turi galimybę dažniau į žmo- 
nes prabilti bent per laikraštį, ieško tik krislų prie- 
šininkų akyse stengdamosi įrodyti, kad tai basliai, 
o apie save pamiršta, nors savo akyse pasiieškojus, 
be abejo, ir labai stambių dėmių surastų. 

Jei atskiram asmeniui įdomu tik save girti, ki- 
tus peikti, del savo vardo aureolės drebėti, tesižinie, 
tai jo privatinis dalykas —-kieno garbė ne per di- 
delė, tas dažniausia del jos labai dreba ir be darbų 
norėtų jos per virš tureti, kaip senovės bajorai. Bet 
kurią rors visuomenės srovę atstovaująs laikraštis 
tokio dėsnio laikytis negali, neturi teisės, jei jis lei- 
džiamas ne vien už prenumeratą ar kurio bent luo- 
mo skatikus. Tokie „Action Française“, „Kreuzzei- 
tung“ ar „Pirmyn“ yra nuoseklūs tik savo priešinin- 
kus peikdami, nes jie yra juos leidžiančios grupės 
tik vienas iš kovos įrankių su savo politiniais prie- 
šais. Tačiau visos tautos skatikais šelpiamas laikraš- 
tis labai nešvariai elgiasi, kai garbina tik vien krik- 
ščionių demokratų ideologijos šalininkus vien baslių 
ieškodamas savo politinių priešininkų akyse. 

Juk neleistinas dalykas, kad tas laikraštis ve- 
damuosiuos straipsniuos dėtų insunuacijas prieš at- 
skirus kitokio nusistatymo asmenis, net atskirų drau- 
gijų valdybas, jokiais tikrais faktais nepasiremdamas. 


Mūsų krikščionys demokratai juk ranką ant 
širdies padėję nė vienas neįstengs net savęs įtikinti, 
kad tik jiems tautiniai reikalai būtų brangesni, negu 
kairiosios srovės lietuviams. Tokis savęs apgaudinė- 
jimas būtų berąždžias darbas, nes faktai rodo ką kita. 
O tuo tarpu, norėtųsi manyti, kad vien tik iš iner- 
cijos „Vilniaus Rytojaus“ tebeieško tik baslių prie- 
šininkų akyse ir norėtų vienas atstovauti visą tauti- 
nę šio krašto lietuviškąją mintį. 

Tai jau ir dabar menkai vyksta, o juo tolyn 
mažiau vyks. Gyvenimas turi savo dėsnius, jiems 
turi pasiduoti net patys atkaklieji individai ir ra- 
miai galvojant kiekvienas p:ieis išvados, kad, jei ne 
po metų, tai po penkių ar dešimties, vietos lietuviai 
tik del pasaulėžiūros nebus koneveikiami, nes tai 

nustos prasmės, gyvenimas pats įrodys faktais be- 
prasmiškumą dabartinių mūsų krikščionių demo- 
kratų užsimojimų — tautinį darbą monopolizuoti tik 
savo grupėj. 

Juk nerasim nė vienos kultūringos gyvos tau- 
tos, kur būtų tokia idilija, kad tautinė kultūra tesi- 
remtų tik viena pasaulėžiūra. Gal kai kas tikisi, kad 
šio krašto lietuvių tautos dalis tokia idilija galėtų 
gyventi, bet tai būtų daugiau, negu nayvu. Net žy- 
dai, labiausia konservatyviška tautiniu atžvilgiu, be 
savo teritorijos tauta nebestengė sutilpti ortodoksijoj 
sukurdama sionizmą, tai ką jau čia kalbėti apie lie- 
tuviu tautą, turinčią ir savo teritoriją ir savo valstybę, 
ir gyvenančią Vakarų Europos kultūrinėmis tradici- 
jomis. O Europoj nė su žiburiu nerasim tokios tau- 
tos, kuri savo tautinės egzistencijos pagrindan dėtų 
konfesionalinius dalykus. 

Taigi, anksčiau ar vėliau bent subrendus jau- 
najai šio krašto lietuvių inteligentijos kartai, kuri jau 
nėra vien konfesionalė, o daugiau tautinė, mūsų 
krikščionims demokratams teks atsisakyti pastangų 
monopolizuoti tautinį darbą. Juo anksčiau bus liau- 
tasi bent spaudoj skleisti insinuacijas savo politinių 
priešininkų adresu, juo tautiniam šio krašto lietuviu 
reikalui bus sveikiau. Vien baslių savo politinių prie- 
šininkų akyse ieškodami nedaug ka tenuveiksime, 
o ar ne verčiau būtų savąsias patyrinėti ir pažveig- 
ti į platesnius tautinės ateities horizontus. 

Pradėjus apie priemiesčio kerštingas pilietes 
jų žodžiais ir tenka užbaigti. Kai Naujų Metų naktį 
mūsų du inteligentai smarkiai susipyko, tai viena 
taiki senutė išgirdusi apie tuos piktumus šiaip pa- 
sakė: „Jau čia tur būt tik piktoji dvasia įsimaišė. 
Pamatė, kad gali vietos lietuviai susitaikyt, kad jai 
bus mažiau pelno, tai ir pastūmėjo du karštesnio 

Skaityk ir platink „Vilniaus Žodį“. 


Fot. A. Atroška. 


kraujo žmones viena prie kito, kad vėl galėtų džiaug- 
tis žmonių nesantaikomis“. 

Sie prastos moterėlės žodžiai galėtų daugelį 
pamokyti, o ypač tuos, kurie mistišką piktają dva- 
sią pripažįsta ir ex professio turėtų jos pinklių vengti. 


A. Valaitis. 


Balsas iš sodžiaus 


Vilniaus krašte kaip ir N. Lietuvoj lietuvybė 
remiasi sodiečiais — lietuviais. Ką gi mes sužinom 
apie juos iš savo spaudos? Tam ir tam sodžiuj tau- 
tiniai susipratę, dainuoja lietuviškas daineles, žaidžia 
tautiškus žaislus. Atrodo lyg gyvenimas pagrįstas 
dainoms ir žaislais. Vėl išgirstame, kad X sodžiuj 
toj tai apylinkėj žmonės tamsūs, tautiniai yra ne- 
susipratę, nemoka tautinių žaidimų ir dainelių, vienu 
žodžiu išgamos. Tai yra vienašališkos ir netikslios in- 
formacijos, kad čia nulemia ne korespondento ob- 
jektingumas, bet tankiausiai ūpas, jausmai. Mūsų 
sodžiaus gyvenimą vaizduoja tankiausiai korespon- 
dencijos, kurios yra daugumoj rašomos draugijų 
instruktorių, kurie važinėja po sodžių su paskaito- 


“mis. Kur tokį poną instruktorių sodiečiai pavaišina, 


dovanai pavėžina, toks sodžius be abejo gauna „ge- 
rų lietuvių vardą“, o kur sodžiuj del negalimų 
priežasčių nepavėžina, ten p. prelegentas sodiečius 
sušaukęs stačiai nekultūriškai iškolioja, „reikia vo- 
kiškos nagaikos—sako—kad pamokinus tautinio su- 
sipratimo“. Na, žinoma, toks sodžius be abejo ir 
gauna spaudoj išgamų, tamsuolių vardą. Kita rūšis 
„Veikėjų“ tai gyvenančių mieste neva inteligentais 
vadinamų, kurie nors yra kilę iš valstiečių, bet tikro 
to sodžiaus gyvenimo nemato arba nenori matyti. 
Jie tą pačią dainelę traukia apie žaidimus, dainas 
ir t. t. Žinoma jiems yra tas naturalu, nes jie pri- 

pratę miestuose prie kinų, teatru, tą patį nori ma- 
tyti ir sodžiuj. 

Retkarčiais tik lyg netyčia pamatome tru- 
pinėlį realaus sodžiaus gyvenimo ir tas atrodo 
lig per neapsižiūrėjimą yra pakliuvęs laikraščio skil- 
tysna. Pirmoj eilėj stovi skurdas, kur reikia visas 
pastangas dėti, kad jį nuveikus o paskui dainos, 
žaidimai, kai pilvas sotus. Jeigu sodiečių dauguma 
turi po 1—5 deš. žemės (turiu omeny Lydos, Vil- 
niaus, Ašmenos ir Gardino apskr.), kurią dirba pri- 
mityviais įrankiais, kaip tai medinė žagrė (plūgas 
ne madoj nes smėlis), medinės akėčios, visus javus 
nuvalo pjautuvais. To sunkaus triūso pelnas ——po naujų 
metų duonos trūksta, galvijams pašaro. Žmonės blo- 
gai maitinasi, to pasekmės įvairios ligos. Juk ru- 
dens metu parduodami galvijai ir paskutinė 


sauja 
javų, kad mokesčius būtų galima apmokėti. 
Minta visus metus daugiausiai bulvėmis. Gyvena 
ankštuose nešvariuose butuose, nes esant bran- 


giai statybos medžiagai, pasistato ne namus, bet 
tiesiog būdas. Dideli mokesčiai eina valsčiui, kur 
užlaikomas didelis skaičius reikalingų ir  nerei- 
kalingų valdininkų. Anot sodiečių „jiems tik duok 
ir duok, o gauti tai nieko“. Ir ištikrųjų valdžia, ma- 
žai sodžiumi rūpinasi, liūdija, kad ir tai, jog visi 
keliai kuoblogiausi, tiltai suirę. Didžiausia priežastis 
skurdo yra neteklius žemės, stoka medžio kurui ir 
statybai. Tuo tarpu čia pat prie ankštai sukimšto 
sodžiaus, margrafo, grafo ar kitokio bieso, stovi 
dvaras su pora tūkstančių hektarų I-mos rūšies že- 
mės ir tiek pat miško. Sodžius susideda iš 50 šei- 
mynų, valdo 150 ha žemės, o tuo tarpu viena--šei- 
myna valdo 2000 ha žemės ir 5000 ha miško. Ži- 
noma čia kalta yra visuomenės santvarka, bet bent 
apie sodžiaus ir dvaro santykius vertėtų kai ką 
nors laikrašty parašyti. 

Dabartiniais laikais sodžiuje darbo rankų yra 
daug, o ypač žiemos metu. Uždarbių nėra. O jei ir 
yra, tai visai menkučiai. Pavyzdžiui: rudens metu 
moterys kasa bulves dvare už atlyginimą pusantro 
auks. dienai. Darbo diena skaitoma 12 valandų. 
Džiaugiasi, kad gauna darbo nors su tokiu atlygini- 
mu. Laikraščiai praneša, kad miestuose tiek ir tiek 
bedarbių, o kiek jų sodžiuj. Čia darbo biuras nere- 
jestruoja. Jeigu paimti abiejų lyčių gyventojus so- 
džiaus nuo 20 lig 60 m. tai drąsiai galima tvirtinti, 
kad t/s yra bedarbiai. Darbo gauti nėra čia vietos, 
todel daugelis emigruoja į kitas šalis. 

Pašalinti tam skurdui reikia kelti žemės ūkio 
kultūra, ne taip kaip ligi šiolei, kur buvo palaikoma 
vien tik dvarininkų ir stambiųjų ūkininkų ūkiai. To- 
kiems piliečiams prieinami yra kreditai, visokios rū- 
šies paskolos, o mažažemiui, kuris dažniausiai lietu- 
vis, tik trupiniai, bet ir tai būtų gera nors tiek. Bet 

ką gi jis gali užstatyti, kad jo jau judomas ir neju- 
domas turtas yra sekvestratorių rankose. Čia tik ben- 
drais bruožais yra paliestas sodžiaus gyvenimas, ki- 
tose vietose šiek tiek gal ir geresnė padėtis, bet iš 
esmės tas pats visur, su mažais skirtumais. 
Atsižvelgiant į tą mūs sodiečių „skurdą reikia 
pasakyti, kad tautinio supsiratimo ten esama. Tačiau jį 
iššaukia ne dainos, vakarėliai ir t. t., bet opozicija 
prieš tuos, kas sudarė tokias ekonomines sąlygas. 
Sodžiaus masė metasi į kitą pusę dažniausia ir ne 
lietuvišką ir net ne valstybišką, o tai del to, kad 
skurdas lietuviškam sodžiuj per daug įgrisęs ir ieš- 


koma bent vilties jam sumažinti. Todel lietuvių tau- 
tinio judėjimo vadams vertėtų mažiau rišti sodžiaus 
tautinį susipratimą su dainomis ir žaidimais, o rim- 
čiau susimąstyti, kaip tą lietuviškojo sodžiaus skur- 
dą mažinti. 

Voras. 


Kas daryti su pigiais grūdais. 


Grūdų kaina pas mus nematytai nukrito. Sako, 
kad ji vėliau kiek pakils, ket kiek ji pakils, šiuo 
tarpu niekas pasakyti negali. Atiduoti grūdų cent- 
neri už 9—10 zlotų yra perdaug skaudu. Reikia ieš- 
koti būdų -juos sunaudoti su didesniu pelnu. 

Rasi, geriausia gali suvartoti grūdus tie, kurie 
turi tinkamų penėti ir auginti kiaulių. Sušėrus grū- 
dus kiaulėms ir tinkama kaina kiaules pardavus, už 
grūdus galima paimti visai gerą kainą. 

Štai daugelio mokytų agronomų ir ūkininkų 
praktikų patirta, kad sušeriant miežius arba rugius 
kiaulėms, iš 4 kilogramų grūdų galima padaryti vie- 
ną kilogramą gyvos mėsos. Iki šiol už 1 centnerį 
gyvos kiaulienos galima buvo gauti 100 zl. ir net 
kiek daugiau. Vadinasi, už 1 kilogr. gyvos mėsos 
mums sumokėdavo 2 zl. 40 sk. Jei 1 kilogr. mėsos 
išeina iš 4 kilogramų grūdų, tai 1 kilogr. grūdų, su- 
šėrus jį kiaulėms, bus apmokėtas 60 skaitikų, O už 
centnerį grūdų išeis apie 20 zlotų. 

Žinoma, čia nereikia užmiršti, kad kiaulių prie- 
žiūra kaštuoja pinigų, kaštuoja pinigų paimti penėti 
paršai, kartais penimi paršai suserga ir tuomet jie 
ne taip gerai sunaudoja pašarą ir t. t. 

Vis dėlto išrodo, kad šiuo metu geriausią kai- 
ną galimą paimti už grūdus, jei juos sušersim kiau- 
Įėms. Jei kiaulienos kainos ir kristų iki 100 zl. cent- 
neriui, o tas labai greit gali atsitikti, tai vis 1 grūdų 
centneris bus apmokėtas apie 25 zl. 

Taip apmokami grūdai, kuomet kiaulės šeria- 
mos vienais grūdais. Tačiau taip retas ūkininkas še- 
ria kiaules. Yra ūkyje pašarų, kurių visai negalima 
parduoti, ir kurie greta grūdų tinka kiaulėms penėti. 
Labai gerai išeina, kada ūkininkas duoda kiaulėms 
kurių nors šakniavaisių geriausią bulvių ir prideda 
dar grūdų. 

Žinoma, gerai kiaulės už pašarus užmoka tik 
tuomet, kuomet joms sustatomos tinkamos duoklės. 
Jei sustatysim nevykusias duokles, išeis daug paša- 
rų ir mėsos priaugimas visvien bus menkas. Mano 
kiaulėms duoklės, man sustatė kiaulių penėjimo ži- 
novas. Šiaip ūkininkai turėtų tuo reikalu kreiptis 
į agronomus arba kontrol-asistentus. Patys ūkininkai, 
duokles sustatydami, gali padaryti didelių klaidų. 
Nieko gero neišeis ir tuomet, kuomet kiaulės bus 
šeriamos kuo pakliūva ir „iš akies“. 

Toliau, gerai išeis, jeigu ūkininkas arkliams 
skirs kiek grūdų. Nėra reikalo arklius perdaug pe- 
nėti; vis delto juos reikia šerti taip, kad jie būtų 
tvirti ir visus darbus gerai galėtų atlikti. Dažniausia 
mes arklius šeriame dobilais ir šienu. Daug geriau 
išeina, kuomet arkliai gauna iš šiaudų, virkščių ir 
nedidelio kiekio dobilų padaryto akselio (šėko) ir be 
to kiek grūdų. Tuomet arkliai esti pakankamai tvirti 
ir nesuėda daug dobilų ir šieno. 

Dobilus ir šieną tuomet galima atiduoti kar- 
vėms; geras šienas ir dobilai karvėms labai tinka. 
Jei karvės ne labai pieningos, joms galima sustatyti 

duokles be koncentruotų pašarų, tai yra be išspau- 
dų ir sėlenų ir šerti jas vien ūkyje pagamintais pa- 
šarais. Ūkininkas tada galės pigiai gaminti pieną ir 
iš karvių turės daug pelno. 

$ Pagaliau, kartais maltų grūdų duoda karvėms. 
Sitai tačiau reikia labai atsargiai daryti, nes net pi- 
gūs grūdai neretai neapsimoka karvėms šerti. Saky- 
sime, šiuo metu ūkininkas už. avižų 1 centnerį gali 
gauti tik 10 zl., o už sėlenas reikia sumokėti taip 
pat 10 zlotų, už išspaudas 2 zl. centneriui. Išrodytų, 
kad geriau yra avižas sušerti karvėms, o ne keisti 
jas į sėlenas ar išspaudas. Bet taip nėra. 

Stiprius pašarus, tai yra išspaudas, sėlenas, 
grūdams, mes karvėms duodame del to, kad sutei- 
kti joms baltymų. 100 kilogramų avižų turi apie 7 
kilogr. baltymų, tas pats kvietinių sėlenų kiekis—11 
kilogr. ir 100 kilogr. išspaudų—27 kilogramai balty- 
mų. Vadinasi, už 1 kilogramą baltymų išspaudose 
ir sėlenose mes mokame po 1 zl., o avižose tas ki- 
logramas baltymų kaštuoja 1 zl. 50 skatikų. 

Seriant grūdus karvėms, būtinai reikia pasitarti 
su kontrol- asistentu, nes be jo galima padaryti di- 
delių klaidų. 

Tokiu būdu, ne būtina šiuo metu pigia kaina 
grūdus parduoti; bent jo neturėtų daryti tie, kurie 
gali su pinigais šiaip taip išsiversti. Sušėrus grūdus 
gyvuliams galima paimti už juos didesnę kainą, ne- 
gu pigiai atidavus pirkliui. $ 

Sulig „Mūsų Rytojaus“. 


Šventųjų paveikslai, vaistai ir kortos 


Po mūsų krašto sodžius bastosi kaž kokie asme- 
nys pardavinėdami sodiečiams šventųjų paveikslus. 
Pardavinėjimas būtų niekis, kad tai būtų atliekama 
dorai. Tokie pardavinėtojai išnaudoja žmonelių tiky- 
binius jausmus, gerokai už tai pelnydami. Atneša 
kokį seną paveikslą į sodžių ir reklamuoja, girdi, 
tas paveiksląs esąs iš popiežiaus buto ir žinoma, 
pasak jo jis yra apdovadotas visokios rūšies allai- 
dais. Kitus paveikslus giria, esą jie buvę popiežiaus 
rankose (netokie šventi kaip pirmutiniai) net nuro- 
do žymelę kurioj vietoj popiežiaus pabučiuota. To- 
kie niekšiški spekuliantų melavimai imponuoja so- 
diečiams ir kiekvienas nori įsigyti tokią „brangeny- 
bę“, kyla net varžytinės, o pardavėjas išnaudoja 
progą ir paima už paveikslą 15 auks. nors jo vertė 
pusantro auksino. Būva atsitikimų, kad taip išrekla- 
muotas paveikslas pasirodo ne šventojo—osios, bet 
pornografinio pobūdžio, kur ten iš Vienos. Jeigu esti 
kam išaiškinti dalyką, tai žmonės tokius pardavinė- 
tojus išsiveja. 

Pasirodo sodžiuos yra dar ir kita spekuliantų rūšis, 
tai anot žmonių „daktarai“. Sie pardavinėja žoles 
kaipo vaistus nuo visokių ligų ir kai ką net nuvaro 
į kapus. Tokių ponų reikėtų žmonėms taip pat pa- 
sisaugoti. Be to, čigonai taipgi aplanko sodiečius, 
buria kortomis ir progai pasitaikius šį tą pavagia. 
Tie visi sodžiaus lankytojai yra biaurus dalykas ir 
sodžiaus inteligentijai reikėtų prieš visą tai visokio- 
mis priemonėmis kovoti. Tai ypač galėtų atlikti mo- 
kytojai. Sodiečiai pasitiki savo mokytojais ir klauso, 
taigi vertėtų ta apystova išnaudoti, bendraujant su 
sodiečiais ir teikti ypač tokių žinių, kurios yra kas- 
dieniniam gyvenimui reikalingos. 

L-nys. 


KORESPONDENCIJOS. 


Pašaminė (Švenčionių apskr). Š. m. sausio 
6 d. Pašaminės sodžiuje įvyko lietuviškos pradeda- 
mosios mokyklos atidarymas. Ši diena pašaminiečių 
gyvenime yra pažymėtina, nes del savo tautinės mo- 
kyklos teko jiems daug ir ilgai kovoti. Netekę re- 
torsijų metu „Ryto“ mokyklos, žmoneliai priversti 
buvo leisti savo vaikus į valdišką, kur mažiukai nuo `“ 
pirmos dienos užgirsdavo nesuprantamą kalbą. Tė- 
vai pasiryžo ginti savo teises, gauti lietuvišką mo- 
kyklą. Tas vargais negalais pasisekė. Lietuvių „Kul- 
tūros" Švietimo Draugija, nors ir vėlai, bet gavo 
koncesiją mokyklai laikyti. Taigi, po ilgų ir sunkių 
tėvų pastangų, š. m. sausio 6 d. ta mokykla tapo 
atidaryta. Pats atidarymo aktas prasidėjo mokyklos 
bute visų tėvų susirinkimu, p. Adomui Gudeliui pir- 
mininkaujant. Po A. Zabarausko įžanginės kalbos 
tapo išrinktas tėvų komitetas iš trijų asmenu, bū- 
tent: Anufro Zabarausko, Jono Zabarausko, Mykolo 
Gimžausko ir kandidato Justino Liubokausko. 

Išrinkus komitetą, — mokyt. P. Tamulevičiūtė 
papasakojo apie mokyklos reikšmę, nurodydama 
tėvų pareigas ir atsakomybę vaikų auklėjime bei jų 
bendradarbiavimą su mokytoju, naują gyvenimo mo- 
kyklą bekūriant. Prelegentė pabrėžė, kad liaudies 
mokyklos tikslas — išleisti ne „ponus“ mokančius 
gražiai pasirašyti ir ne pigius, už pinigą rėkaujan- 
čius patriotus — bet duoti tautai fiziniai ir protiniai 
sveikų darbo žmonių, kurių pasaulio minia nesu- 
mindžiotų, didžiausios gyvenimo audros neparblokštų. 

Baigdama, palinkėjo mokytojui, tėvams ir vai- 
kams- geriausio - pasisekimo- pirmuosius. ledus -be- 
laužiant. i 

Tėvams išsiskirščius, susirinko vaikai. Apskritų 
veidelių, mėlynakiai, raudonomis nuo vėjo noselė- 
mis, trepsėdami, visu būriu įbėgo į mokyklos vidų. 
Kas, kas, o jau jie, vargšeliai, daugiausiai džiaugiasi 
lietuviškos mokyklos sulaukę. Linksmai pažaidę, 
padainavę, taip pat gražiai, kaip tik vaikai 
temoka, trepsėdami nubėgo namo, kad ryt anksti 
atėjus į mokyklą. Vakare jaunimas buvo pasirengęs 
suvaidinti komediją „Mūsų gerasis“, bet negavę lai- 
ku leidimo, pasitenkino šokiais ir žaidimais. 

Čia, prie progos negalima nutylėti apie labai 
liūdnus mūsų visuomenės gyvenimo reiškinius. Tuo 
metu, kai yra rašoma ir šaukiama: „stenkis lietuviš- 
kos mokyklos, auklėk vaiką savo- tautos dvasioje, 
mokykis gimtosios kalbos“ ir t. t; tuo metu, kai 
visur, kur tik gyvenama lietuvių, brukamos ne lie- 
tuviškos mokyklos — atsiranda lietuvių, švietimo 
veikėjų, kurie pataria tėvams neleisti vaikų į „Kul- 
tūros“ įsteigtą mokyklą. Matyt mūsų „vadai“ taip 
yra įsakę. Nieko sau, geri „patriotai“, „tėvynės my- 
lėtojai“: Be pigu ir svetimiems veikti, kai paklus- 
nios avelės pačios glėbin puola. Vadinasi tik tas 
lietuviška, ką „mes“ darome. Gal tais pačiais sume- 
timais ir kviečiamas pašventinti mokyklą, klebonas 
atsisakė atvykti? Gal bedėstydamas valdiškoj mo- 
kykloj tikybą, pamatė, kad viskas „tvarkoj“ ir lietu- 
viška mokykla nereikalinga? Geras savo parapiečių 
tikybinis aptarnavimas, nėr ko! 

Na, bet tiek to! Reikia šviesiau žiūrėti į ateitį 
ir Pašaminės mokyklai palinkėti laimingo ir vaisingo 
darbo. 

Gal gi ir fanatikai praregės! 

T- sa. 

2 Svenčionys. Bijo šviesos, kaip pelėdos. 
Svenčionyse „Pavasario“ knygyne -tvarkosi treti 
ninkės moterėlės, na ir negali pakesti laisvesnės 


minties laikraščio. Pernai slėpdavo nuo žmonių akių ir 
„Vilniaus Sviesą ir „Tiesos Žodį“, o dabar „Vilniaus 
Žodžio“ visai net i knygyną nepriima, sakydamos, 
kad joms tokio nereikia. Taigi, sodiečiai „Vilniaus 
Žodžio“ knygyne negali gauti, ir todel vertėtų pa- 
tiems jį užsiprenumeruoti tiesiog iš Vilniaus, tai bent 
nebus judinamos knygyno vedėjos iš jų „patamsių, 
o skaitytojams bus patogiau. Žvirblio akis 
Kaltinėnai. (Švenčionių apskr.) Valsčiaus ta- 
ryboje dabar randasi po lygiai atstovų. Kadangi Vai- 
tas yra lenkas, balsavime gauna viršų lenkai, vienu 
balsu. Neseniai buvo svarstoma lenkų mokykloms 
pašalpa, kur klausimas buvo išspręstas teigiamai. 
Tad ateityje reikia daugiaus lietuviams susirūpinti 
ir daugiau pravesti savų atstovų į Valščiaus tarybą. 
Mūsų kampelyj peržemai stovi apšvieta; reiktų kru- 
stelti mūsų lietuviams ir eiti pirmyn nors šioje sry- 
tyje. Neseniai čia vienos lenkų strzelcas (šaulys) nu- 
kabinęs nuo sienos „Vyti“ viešai supiaustė, ir tuo 
reikalu nieko nedaroma, prieš toki žiaurų darbą. 
Laikas apie tai pagalvoti. Žvengutis 
Švenčionėliai. (Švenčionių apskr.). Nors čia 
yra gana susipratusių jėgų. kaip sakoma inteligen- 
tijos, bet mažai kas tėra dirbama tautiškoje dirvoje 
vos tik pasitenkinta keliais vakarėliais. Po karo čia 
buvo lietuviška mokykla, bet kažin kur dingo. O bū- 
tų labai pageidautina šiame kampelyj lietuviška mo- 
kykla, nes lietuvių čia yra gana daug tik nežinia, ko- 
del jie miega. Siokios tokios dvi įstaigos lietuviškos 
viena aludė ir krautuvėlė p. J. Dylio, kurioje galima 
gauti laikraščių, kalendorių, o ypač „Vil. Žodžio“. 
= Girdėjęs. 
Kretonys. (Švenčionių apskr. Kaltinėnų valšč.) 
Mano korespondencija patalpinta antrame Nr. „V. 
Ž.“ labai sujudino mūsų sodžiaus gyventojus, kurie 
iki šiol skaitė tik „Vilniaus Rytojų“. Kai kurie „ka- 
zimierninkai“ perskaitę tokią „malonią“ žinutę, tuoj 
pradėjo ieškoti to „niekšo“,kuris galėjo jų „gražius“ 
darbelius iškelti aikštėn, bet taip pat atsirado tarpe 
jų, kūrie pilnai pritarė korespondencijai. Pirmiausiai, 
dalis  „kazimierninkų“ pripažino kaltininku savo 
b. revizijos komisijos, skyriaus pirmininką, kuris 
kaip teko. man sužinoti, lapkričio mėn. negalėdamas 
toliau dirbti del tam tikrų priežasčių viešai išstojo iš 
skyriaus. Tam žmogui, kuris sulig mano žiniomis kartu 
su A. G. 1926 m. organizavo savo skyrių, ir tai sun- 
kiu laiku, buvo iki atsistatydimo rev. kom. Neminė- 
siu nuveiktų jo darbų skyriaus naudai, nes 
čia stoka vietos, bet viešai skelbiu, kad „kazimier- 
ninkai“ (gal būt ne visi) moka skelbti viešai laikraš- 
čiuose visokius biaurus prasimanymus ir šmeižtus. 
Perkūnas. 


POLITIKOS APŽVALGA 


Politiniame gyvenime šiais metais nieko ypa- 
tingai naujo neįvyko, visur ramu. N. Lietuvoj, kilę 
praėjusių metų pabaigoj episkopato susirėmimai su 
vyriausybe, lyg ir aprimo, bent jau visai mažai be- 
rašoma apie tai spaudoj, matyti viena ir kita pusė 
bent kiek nusileido. Lenkijoj veikia jau nauja prof. 
Bartelio vyriausybė, kuri daro pastangas susitarti su 
Seimo konstitucijos keitimo klausimu, bet ar iš to 


kas išeis, ar įvyks kompromisas, sunku dar kas nors 
pasakyti. Lenkijos demokratija dideliu radikalizmu 
nepasižymi, gal ir susitaikys su valdančiomis stero- 
mis, jeigu tik jos, kaip jau dalinai ir įvyko, bent 
kiek nusileis. Mums laukti kokių nors žymių ata- 
mainų iš naujos konstitucijos netenka, mūsų politi- 
nė padėtis nuo to nei kiek nepasikeis. 

Vakarų Europoj, būtent Olandijos sostinėj Ha- 
goj, susivažiavę yra žymūs didesniųjų valstybių po- 
litikai, kurie svarsto Vokiečių reparacijų (atlyginimų 
už pralaimėtą karą) klausimus. Vokiečiams dar labai 
daug ir ilgai reikės mokėti karą laimėjusioms val- 
stybėms, tiems reikalams vokiečiai skolinasi pinigų 
iš amerikiečių ir kitų valstybių. Kaip visus tuos klau- 
simus išpręsti ir kaip pasidalyti vokiečių alygini- 
mais, jau keletas metų politikai kalbasi ir vis dar 
negali tų kalbų baigti. 

Sausio 13 d. prasidėjo Genevoj Tautų Sąjun- 
gos Tarybos posėdis, kuriame pirmininkauja Lenki- 
jos užsienių reikalų ministeris A. Zaleskis. Sio po- 
sėdžio dienotvarkėj maža yra politinių klausimų, 
daugiausia tik grynai ekonominiai klausimai, apie 
muitus ir įvairius tarptautinės prekybos klausimus. 
Numatoma, kad politikai pasikalbės ir apie nusigin- 
klavimą, bet žinoma tik kalbomis tas klausimas ir 
baigsis. Tuo tarpu dar visos valstybės tik ginkluojasi. 


N. LIETUVA. 


N. Lietuvos prekybos su įvairiomis 
valstybėmis. Paskelbtieji užsienio prekybos su 
atskiromis valstybėmis daviniai rodo, kad ši preky- 
ba N. Lietuvai eina gana palankiai. Cia paduodame 
milijonais litų skaitlines, kiek į kurią valstybę N. Lie- 
tuva išvežė prekių per 9 pereitų metų mėnesius ir+ 
kiek per tą laiką prekių įsivežė: 


Salys Išvežta Įvežta 
Į Belgiją „už 3,6 mil. lit. 2,7 mil. lit. 
ĮLCekaslovakijai gs i 0 O kasi io Reks > 
Bania D BS ATA arka 
Į Did. Britaniją. + „403 aaa 204 5 
Eagvija 504644 2752, Go pi 
I Olaudijai 277 0 A 882575 
ĮUPiancuzijama 4 a aA 1 SA, 
Į Rusiją. ži PO OS DT A 
RS vedi ae o a ao 43 
IEŠvėi Čan jap 4-2 OS, IT 
Į+AmerikabAS — Ak BAE a U20C dtsas, 
Į Vokietiją. Ža 1290 „ LO OSE E 
lenkas“ KOS Ok A 
KitiAkraštai 42. 1122493 24571 S OK, 


Taigi apyvartos atžvilgiu pirmoje vietoje stovi 
Vokietija, antroje Didž. Britanija, (Anglija), trečioje 
Latvija. Su tomis trimis valstybėmis apyvarta tai 
yra eksportas ir importas drauge, siekia 80 — 90°/o 
visos užsienio prekybos. Be to, prekyba su tomis 
trimis valstybėmis eina palankiai ta prasme, kad 
Lietuva joms parduoda daugiau, negu iš jų perka. 
To negalima pasakyti apie kai kurias kitas valsty- 
bes; visai nepalanki prekyba yra su „Lenkija, toliau 
su Cekoslovakija ir Rusija. Lenkija pardavė N. Lie- 
tuvai šiemet prekių už 9 mil. litų, o N. L. pardavė 
Lenkijai tik už nepilną šimtą tūkst litų; arba 142 
kartus mažiau, negu Lenkija, 

Su Lenkija N. Lietuva neturi jokios prekybos 
sutarties, neteikiame jai jokių lengvatų. Atvirkščiai, 
kadangi Lenkija Lietuvoj veik nieko neperka, o tik 
parduoda, tai pernai buvo panašioms valstybėms 
įvesti specialus dvigubai padidinti muitai. Nors nuo 
to laiko prekių iš Lenkijos eina žymiai mažiau, bet 
skaičiai rodo kad vis dėlto daug. Matyti, specialiai 
padidinti muitai ne visai pasiekė tikslą. Cekoslova- 
kija pardavė šiemet prekių jau veik už 12 mil. litų, 
o pirko tik už 700.000 litų, arba 17 kartų mažiau, 
Su Cekoslovakija yra prekybos. sutartis ir Cekoslo- 
vakija naudojasi pas mus visomis prekybos lengva- 
tomis. 

Rusija pardavė N. Lietuvai šiemet už 8 su puse 
mil. litų, o pirko tik už 600.000 lit., arba 14 kartų 
mažiau. Su Sov. Rusija taip pat yra prekybos sutar- 
tis ir ji naudojasi visomis lengvatomis. Rusijoje gi 
veikia užsienio prekybos monopolis ir laisvai įvežti 
prekes į Rusiją negalima. 

Permainos užsienių reikalų ministeri- 
joj. Ejęs Lietuvos konsulo pareigas p. Gineitis Lon- 
done, sugrįžo Kaunan kur skiriamas ekonominio de- 
partamento direktorium. Iš Estijos grįžo atstovas 
p. Aukštuolis, kurs skiriamas teisių ir administra- 
cijos direktorium. 

Socialė apsauga. Savivaldybių Departamen- 
to išdirbtą socialinės globos projektą patiekė mini- 
sterių kabinetui. Manoma, kad šiais metais bus įve- 
stas jau gyveniman. 3 

Nauja byla. Nesenai Ūkininkų Sąjungos Cen- 
tro valdybai buvo iškelta byla už lašinius, dabar ke- 
liama antra už kviečius. Vienais metais trūkstant 
Lietuvoje žiemkenčių javų Ūkininkų Sąjungai buvo 
leista be muito iš užsienio pargabenti kviečių. U-kų 
S-os V-ba apsiėmė tai padaryti žadėdama įvežtuo- 
sius kviečius parduoti ūkininkams sėklai. Įvežtuosius 
kviečius U-kų S-os V-ba pardavė ne ūkininkams, bet 
kariuomenei., gaudama sau gerą uždarbį, muito ne- 
sumokėdama Tuo reikalu veda kvotą teismo tar- 
dytojas. 

J. Bukota Kaune. Nesenai 
J. Bukota grįžo iš Paryžiaus Kaunan. 

Naujas jaunimui žurnalas. Sausio mėn. 
išeina Kaune naujas jaunimui žurnalas „Jaunųjų Pa- 
saulis“. Redaktorius ir leidėjas žurnalistas J. K. Be- 
Ieckas. Žurnalas žada būti bepartyviu, kas yra ti- 
krai sveikintina, nes visi jaunimui žurnalai („Jauni- 
mas“, „Ateitis“, „Pavasaris“ ir kt.) leidžiami party- 

vinių organizacijų. 

i Valstybės Teatras. V. Teatras ir Opera 
Kaune yra, kaip jau rašėme labai gerai pastatyti ir 
ne kiek nemenkesni už V. Europos teatrus. V. Ope- 
ra pereitų m. gruodžio 31 d. šventė savo 9 metų 
sukaktuves. Tą dieną buvo pastatyta V. Teatre me- 
lodingoji „Traviata“. Tai tradicinis spektaklis. Daly- 
vavo beveik tie patys solistai, kaip ir prieš9 metus, 
tik be K. Petrausko, kurs sausio vidury grįžta iš 
Amerikos. Dabar Operoj ruošiamasi pastatyti „Bo- 
risq Godunovą“ su Kipru Petrausku vyr. rolėj. Dra- 
mos naujausia premjera būsianti moderniška anglų 
komedija. 

Linkuvos gimnazija suvalstybinta. Gi- 
mnazija kurią, išlaikė tam tikra draugija, nuo šių 
mokslo metų pradžios suvalstybinama. 


kalbininkas 


KRONIKA. 


xz 


D-ro J. Basanavičiaus vardo mokyklos 
vaikų vakarėlis. Sausio m. 12 d. Šv. Mikalojaus 
salėje tos mokyklos vedėjos p. P. Tamulevičiūtės 
rūpesčiu ir triūsu buvo suruoštas vaikų vaidinimas. 
7—10 metų vaikai labai gražiai ir naturaliai suvai- 
dino 3 veiksmų komediją „Lėlės“. Veikalėlis pajvai- 
rintas buvo dainomis ir šokiais. Visi vaikai (kurių 
buvo apie 15 asmenų) atliko savo roles labai gerai. 
Tokį gerą vaikų vaidinimą daugelis matė tik pirmą 
kartą. Tos mokykios pavyzdinga mokytoja parodė 
ir didelius režiseravimo gabumus. Publikos, ypač 
jaunimo, buvo pilnutėlė salė. 

Iš moksleivių gyvenimo. 30. |. 5 d. įvyko 
eilinis „Vytauto“ kuopos susirinkimas. Buvo paskai- 
tyta P. Vištinio „Tautybė ir mes“ ir V. Raginio 
„Dailė ir jos reikšmė tautos gyvenime“. Referatai 
vykę ir įdomūs. Toliau sekė Purvinio eilėraščiai ir 
Bukausko prozos dalykėlis. Diskusijose dalyvauta 
gan skaitlingai. Susirinkimai daromi kas antrą sa- 
vaitę. 

Kuo motyvuoja? Įvykus griežtam mokslei- 
vių skilimui ir susiskirščius į dvi kuopas, radosi da- 
lis, kuri, vieton. siaurų partinių ginčų, norėjo užsi- 
imti grynai menu. Buvo surinktas reikalingas narių 
skaičius ir paduotas prašymas. Deja, gimnazijos di- 
rekcija atmetė teisėtą reikalavimą —nedavė leidimo. 

Keistas elgesys. (Ši žinutė nors pavėluota, 
bet dėl savo charakteringumo ir svarbos ji žinotina). 
Besikuriant tautinės krypties „Vytauto“ kuopai mū- 
sų „dešiniųjų“ „patriotai“ dėjo pastangas tą darbą 
suardyti. Taip pav. Vilniaus Skautų Draugovė užgi- 
nė savo nariams dalyvauti „Vytaute“. Pastarosios 
kuopos deiegacija 29. XII.1 d. nuvyko pas skautų 
draugininką stud. Stepą Narkavičių pasiteirauti (kar- 
tu patiekė ir savo įstatus) kuo remdamasis jis išlei- 
džia tą dekretą. St. Narkavičius, prieš kalbantis išsi- 
traukė iš stalčiaus revolverį ir pasidėjęs prie savęs, 
griežtai pareiškė: „Per „Vytautą“ veikia „juodoji 
ranka“, — jokių nuolaidų!“ Keista! Ar taip atrodo 
praktikoj skardus skautų šūkis „Dievui ir tėvynei“? 

„Vilniaus Rytojaus“ „klaidų“ atitaisy- 
mas. Ne tiesa yra būk „visiems žinoma, kad Lai- 
kinojo Komiteto įstatai nereikalauja kasmetinių 
rinkimų“, *) Laikinojo Komiteto statute, paragrafe 2 
pasakyta: „Laikinasis V. L. Komitetas renkamas 
kasmet kovo mėn. iš 14 narių“. Ne tiesa yra, kad 
ir prieš 1928 metus kasmetinių Komiteto rinkimų ne- 
buvo daroma, ligi 1928 metų, nuo komiteto įsistei- 
gimo 1919 metais, kasmet įvykdavo susirinkimai, kas- 
met buvo duodama apyskaita, kasmet komitetas bū- 
davo perrenkamas, ne visuomet tik slaptu balsavi- 
mu, 2 ar 3 kartus fas pats komiteto sąstatas atviru 
balsavimu buvo paliktas. 

Neteisingas žinias apie Mokslo D-jos rinkimus 
„Vilniaus Rytojus” Mokslo D-jos Valdybai pareika- 
lavus dalinai pats atitaisė. Tokių „pirktų“ balsų ne- 
kultūrininkai turėjo be abejo (tvirtinimą taip pat ga- 
lime paremti liūdytojais) daug daugiau, skirtumas 
tik tas, kad dauguma dešiniųjų prikalbėti ir apmo- 
kėti naujieji Mokslo D-jos nariai balsavo... už kultū- 
rininkus. Tai parodė rinkimų rezultatai. Slaptas bai- 
savimas, nieko nepadarysi. Nieko tame blogo nėra, 
visur pasaulyje taip daroma, turtingesnieji nariai gali 


3 Šių metų „Vilniaus Rytojaus“ Nr. 2. 

užmokėti nario mokesčius už neturtingus, jokio pa- 
pirkimo tame nėra, kiekvieno laisva valia, už ką 
nori gali balsuoti. Iš 100 su viršum žmonių atskiri 
kultūrininkai tik už keletą nario mokesčius apmo- 
kėjo, neimdami iš jų jokių pasižadėjimų; labai gali- 
mas daiktas, kad iš jų kas nors balsavo ir už deši- 
niųjų kandidatus. 4 
Taip pat ne tiesa yra, būk su „Vilniaus Svie- 
sos“, „Vilniaus Žodžio“ nuomonėmis lietuvių visuo- 
menė visai nesiskaito, būk Laikin. Komitetas turįs pil- 
ną pasitikėjimą, tam įrodymu esąs naujai išrinktos 
Mokytojų Sąjungos Valdybos sąstatas. Mokytojų su- 
važiavime (kuriame dalyvavo tik apie 60 žmonių) 
trečdalis dalyvių balsavo už kultūrininkus, dalis 
mokytojų balsavo už dešiniuosius, reikia manyti, gry- 
nai praktiškais profesiniais sumetimais, tikėdamiesi, 
kad jiems daugiau naudos padarys tie vilniškiai mo- 
kytojai, kurie stovi dabar prie visuomenės lovio ir 


tik be abejo nežymi dalis mokytojų balsavo 
grynai partiškais sumetimais, būdami suagituoti 
labai energingai susirinkime veikusio, 1926 me- 


tais pabėgusio iš N. Lietuvos, žinomo krikdemo agi- 
tatoriaus mokytojo V., kuris kitą dieną viename jau- 
nimo susirinkime (liudytojai, reikalui esant, galės 
būti išvardyti) pavadino Lietuvos prezidentą A. Sme- 
toną „bolševiku“ ir tik vienam skautui užsimojus 
atsiėmė savo žodį. 

Taip pat visai maža atatinka tikrenybę visa tai, 
kas antrajame „Vilniaus Rytojaus“ numeryje parašyta 
apie įvykį klube Naujų Metų naktį. Jau pats faktas 
to įvykio aprašymo spaudoj yra grynai partyvinis. Ne 
tiesa yra, kad p. R. Mackevičius d-ro Alseikos pa- 
klaustas į ką jis savo žodžius taikė, kalbėdamas, jog 
vienybės negali būti, nes mūsų tarpe yra lietuvybės 
spekuliantų, jogailų (išgamų, išdavikų prasmėj), būk 
nieko neatsakęs, atsakymas buvo „į visus“. Iš to, 
ką po įvykio pasakė d-ras Alseika, aišku, jog jis 
veiksmu reaguoti nenorėjo, reagavo taip impulso 
pastumtas del skaudžiai įžeistos jo ir visų lietuvių 
garbės. Jokių nekultūringų muštynių ir Kumščiavi- 
mosi nebuvo. Nors p. M. po įvykio ir pasisakė, būk 
jis tų žodžių netaikęs į d-rą Alseiką, o d-ras SI. spe- 
liojo, ar jis nebus taikęs į kai kuriuos dešiniuosius 
veikėjus, bet didelės susirinkusiųjų daugumos įspu- 
dis buvo (kaip ir vėliau paaiškėjo iš pasikalbėjimų), 
kad p. M. nors pats prieš metus nebuvo nusistatęs 
prieš „Kultūrą“, taikė į „kultūrininkus“, ypač gi „Kultū- 
ros“ pirmininką d-ra Alseiką. P. M. negalėjo gi tų 
„žodžių“  taikinti į dešiniuosius su kuriais dabar 
bendradarbiauja, negalėjo turėti galvoj Plečkaičio ir 
jo šalinininkų, nes nieks nei klube, nei niekur kitur 
apie vienybę su jais nėra kalbėjęs, kalbėta buvo 
apie vienybę su kultūrininkais. P. M. davęs atsa- 
kymą „į visus“ įžeidė visus lietuvius, nes, jeigu pa- 
sak jo mūsų tarpe būtų daug išgamų, tai lietuvių 
tauta neverta būtų ir kultūringos tautos vardo. „Vil- 
niaus Rytojus“ išpusdamas tą įvykį spaudoj p. M. 
garbės be abejo ne tik nesuteikė, bet labai sumaži- 
no, mes tam jaunam plunksnos darbuotojui garbės 
atimti nenorime, reikalinga tik būtų, kad jis pirmiau 
nei kitus teisti ir smerkti (savo laiku smarkiai yra 
puolęs spaudoj ir dabartinius savo globėjus) dau- 
giau išsilavintų, galop įsigytų nusistatymo, įsigytų 
gyvenimo prityrimo ir tik po to kitus kritikuotų, bet 
ir tai atsargiai. 


Leidėjas ir ats. redaktorius Jonas Murinas. 


Kad tokie įvykiai daugiau mūsų gyvenime ne- 


pasikartotų ir p. R. Mackevičius gautų pilną sati- 
sfakciją, reikalinga, kad būtų išsklaidinta nuo 
1928 metų sudrumsta mūsų gyvenimo atmosfera, 


Tik tiesos ir teisybės žodžiais turime vieni su kitais 
susirinkimuose ir spaudoj kalbėtis. 


Redakcijos atsakymai. 


Perkūnui. Viena sunaudojom antros nesunaudosim, 
panašią talpinam. Ačiū. 

Juozui. Sunaudosim. Prašom rašinėti daugiau. 

Vorui. Dedame. Nemirškit. 

Vietiniui. Sunaudosim. 

Akmeniui. Sunaudosim. 

„Aižalos“ valdybai. Šiame numeryje netalpina- 
me, per vėlai gautas. Apsvarščius šį dalyką, gal patalpiusim 
sekančiam. 


PADÈKA. 


Lietuvių Darbininkų Kooperativui ir visiems tiems, kas 
paaukojo pinigais d-ro J. Basanevičiaus vardo pradedamosios 
mokyklos makinių vakarėliui surengti, reiškiu širdingę padėką. 

P. Tamulevičiūtė. 
Mokyklos vedėja, 


PSO S. 


Šių metų pradžioj d-ras D. Alseika yra gavęs iš p. P. Mi- 
kolainio (Brooklyne, Amerikoj) 163 dolerius aukų D-ro Basa- 
navičiaus vardo mokyklai ir Mokslo Draugijai. Parelkšta šir- 
dinga padėka ir pasiųstas paklauslmas gerb. Mikolainiui, kaip 
tas aukas paskirstyti. 


Te TI 


SKELBIMAS. 

„Vilniaus Žodžio“ skaitytojų demesiui. 

Siunčiant laiškus, korespodencijas ir pinigus rašykit 

šį antrašą. Vilniaus Žodžio“ redakcija: 
Wilno, ul. Ludwisarska 8—12. 


Ar jau esi užsisakęs 


„VILNIAUS ŽODI“ ateinantiems metams? 
Jeigu dar ne, paskubėk užsisakyti, nes 


„VILNIAUS ŽODIS“ yra laisvas pilnai ne- 
priklausomas laikraštis. 


„VILNIAUS ZODZIUI“ rūpi valstiečių, darbo 
žmonių ir kaimo inteligentijos reikalai, 
o teikiamos žinios yra teisingos ir beša- 
liškos. 
Skaitydamas tik „VILNIAUS ŽODĮ“ rasi nau- 
dingų, įdomių ir iš viso pasaulio žinių. 
Galima užsisakyti šiomis sąlygomis: metams — 
4 auks., pusei metų — 2 auks. 
ADRESAS: Vilnius, Ludwisarska 8 — 12 
„VILNIAUS ŽODŽIO“ administracija. 

„ZORZOS“ Spaustuvė, Vilniuje. 


